CELEX: 32018D0135
Language: lt
Date: 1516665600000
Title: 2018 m. sausio 23 d. Politinio ir saugumo komiteto sprendimas (BUSP) 2018/135 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo (EUTM Mali/1/2018)

27.1.2018   
            
            
               LT
            
            
               Europos Sąjungos oficialusis leidinys
            
            
               L 24/1
            
         POLITINIO IR SAUGUMO KOMITETO SPRENDIMAS (BUSP) 2018/135
   2018 m. sausio 23 d.
   dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo (EUTM Mali/1/2018)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
   kadangi:
   
               (1)
            
            
               vadovaudamasi Sprendimo 2013/34/BUSP 5 straipsnio 1 dalimi, Taryba įgaliojo Politinį ir saugumo komitetą (toliau – PSK) priimti atitinkamus sprendimus siekiant vykdyti EUTM Mali politinę kontrolę ir strateginį vadovavimą jai, įskaitant sprendimus dėl vėlesnių ES misijos vadų skyrimo;
            
         
               (2)
            
            
               2017 m. birželio 26 d. PSK priėmė Sprendimą (BUSP) 2017/1176 (2), kuriuo ES misijos pajėgų vadu paskirtas brigados generolas Bart LAURENT;
            
         
               (3)
            
            
               2017 m. spalio 24 d. Ispanija pasiūlė EUTM Mali ES misijos pajėgų vadu skirti brigados generolą Enrique MILLÁN MARTÍNEZ, kuris nuo 2018 m. sausio 31 d. pakeistų brigados generolą Bart LAURENT;
            
         
               (4)
            
            
               2017 m. gruodžio 5 d. ES karinis komitetas pritarė tai rekomendacijai;
            
         
               (5)
            
            
               todėl reikia priimti sprendimą dėl brigados generolo Enrique MILLÁN MARTÍNEZ paskyrimo. Sprendimas (BUSP) 2017/1176 turėtų būti panaikintas;
            
         
               (6)
            
            
               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,
            
         PRIĖMĖ ŠĮ SPRENDIMĄ:
   1 straipsnis
   Brigados generolas Enrique MILLÁN MARTÍNEZ skiriamas Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vadu nuo 2018 m. sausio 31 d.
   2 straipsnis
   Sprendimas (BUSP) 2017/1176 panaikinamas.
   3 straipsnis
   Šis sprendimas įsigalioja 2018 m. sausio 31 d.
   
      Priimta Briuselyje 2018 m. sausio 23 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 14, 2013 1 18, p. 19.
   
   
      (2)  2017 m. birželio 26 d. Politinio ir saugumo komiteto sprendimas (BUSP) 2017/1176 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo (EUTM Mali/1/2017) (OL L 170, 2017 7 1, p. 94).